|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 02.01.2025 | nr 1 | |
| **Sotsiaalkaitseministri määruste muutmine** |  |

Määrus kehtestatakse sotsiaalhoolekande seaduse § 70 lõike 7, § 74 lõike 10 ja § 76 lõike 2 alusel.

**§ 1. Sotsiaalkaitseministri 21. detsembri 2015. a määruse nr 70 „Erihoolekandeteenuse järjekorra pidamise kord ja nõuded” muutmine**

Sotsiaalkaitseministri 21. detsembri 2015. a määruses nr 70 „Erihoolekandeteenuse järjekorra pidamise kord ja nõuded” tehakse järgmised muudatused:

1. paragrahvist 1 jäetakse välja sõnad „eelisjärjekorra ja“;
2. paragrahvi 2 lõike 1 punktid 1 ja 2 sõnastatakse järgmiselt:

„1) isiku ja olemasolu korral tema seadusliku esindaja nimi, isikukood või sünniaeg ja kontaktandmed;

2) teenuseosutaja, kelle juures isik soovib erihoolekandeteenust saada, ja/või maakond, kus isik soovib teenust saada, või info selle kohta, et isikul ei ole teenuseosutaja ega teenuse saamise maakonna suhtes eelistust;“;

1. paragrahvi 2 lõiget 1 täiendatakse punktiga 4 järgmises sõnastuses:

„4) kuupäev, millal soovitakse hakata erihoolekandeteenust kasutama.“;

1. paragrahvi 2 täiendatakse lõikega 3 järgmises sõnastuses:

„(3) Kui Sotsiaalkindlustusametil ei õnnestu viie tööpäeva jooksul teenuse järjekorras oleva isikuga taotluses esitatud kontaktandmete kaudu talle erihoolekandeteenuse koha pakkumiseks kontakti saada, pakutakse vabanenud kohta järjekorras järgmisele isikule.“;

1. paragrahvi 3 punkti 2 täiendatakse pärast sõna „lõpetatakse“ sõnaga „teenuseosutaja“.

**§ 2. Sotsiaalkaitseministri 21. detsembri 2015. a määruse nr 73 „Erihoolekandeteenuste taotluses esitatavate andmete koosseisu ja taotlusega esitatavate nõutavate dokumentide loetelu ning isiku omaosaluse puudujääva osa hüvitamise taotluses esitatavate andmete koosseisu ja taotlusega esitatavate nõutavate dokumentide loetelu kehtestamine” muutmine**

Sotsiaalkaitseministri 21. detsembri 2015. a määruses nr 73 „Erihoolekandeteenuste taotluses esitatavate andmete koosseisu ja taotlusega esitatavate nõutavate dokumentide loetelu ning isiku omaosaluse puudujääva osa hüvitamise taotluses esitatavate andmete koosseisu ja taotlusega esitatavate nõutavate dokumentide loetelu kehtestamine” tehakse järgmised muudatused:

1. määruse pealkiri sõnastatakse järgmiselt:

„**Erihoolekandeteenuse taotluse ja omaosaluse puudujääva osa hüvitamise taotluse esitamine**“;

1. paragrahvi 2 punktist 6 jäetakse välja tekstiosa „, posti teel tähtkirjaga“.

(allkirjastatud digitaalselt)

Signe Riisalo

sotsiaalkaitseminister

(allkirjastatud digitaalselt)

Nele Labi

asekantsler kantsleri ülesannetes